b'\n_START_ARTICLE_\nLjudm\xc3\xb5la Rudenko\n_START_PARAGRAPH_\nLjudm\xc3\xb5la Volod\xc3\xb5m\xc3\xb5rivna Rudenko (ukraina keeles \xd0\x9b\xd1\x8e\xd0\xb4\xd0\xbc\xd0\xb8\xd0\xbb\xd0\xb0 \xd0\x92\xd0\xbe\xd0\xbb\xd0\xbe\xd0\xb4\xd0\xb8\xd0\xbc\xd0\xb8\xd1\x80\xd1\x96\xd0\xb2\xd0\xbd\xd0\xb0 \xd0\xa0\xd1\x83\xd0\xb4\xd0\xb5\xd0\xbd\xd0\xba\xd0\xbe; 27. juuli 1904 Lubn\xc3\xb5, Poltava kubermang \xe2\x80\x93 28. veebruar 1986 Leningrad) oli ukraina p\xc3\xa4ritolu N\xc3\xb5ukogude Liidu maletaja, maailmameister (1950\xe2\x80\x931953), naiste suurmeister (1976)._NEWLINE_Rudenko osales 1946. aastal NSV Liidu ja Suurbritannia vahelises male raadiomat\xc5\xa1is. Aastavahetusel 1949/1950 m\xc3\xa4ngis ta naiste maailmameistriv\xc3\xb5istluste turniiril uue maailmameistri selgitamiseks. 16 osav\xc3\xb5tjaga turniiri v\xc3\xb5itiski Rudenko, edestades teiseks j\xc3\xa4\xc3\xa4nud NSV Liidu 1949. aasta meistrit Olga Rubtsovat. 1953. aastal kaotas ta MM-tiitlimat\xc5\xa1is pretendentide turniiri v\xc3\xb5itnud Jelizaveta B\xc3\xb5kovale. 1955. aastal toimunud pretendentide turniirist (v\xc3\xb5itis Olga Rubtsova) Rudenko osa ei v\xc3\xb5tnud. Rubtsova sai v\xc3\xb5iduga \xc3\xb5iguse MM-tiitlimat\xc5\xa1ile, kuid ootamatult otsustas FIDE teisiti \xe2\x80\x93 korraldada  MM-tiitlimat\xc5\xa1i asemel 1956. aastal mat\xc5\xa1turniir maailma kolme tugevaima maletaja vahel (B\xc3\xb5kova, Rudenko ja Rubtsova). Selline turniir toimuski, kuid Rudenko j\xc3\xa4i seal kolmandaks._NEWLINE_Ta sai FIDE-lt 1950. aastal naiste rahvusvahelise meistri ja rahvusvahelise meistri ning 1976. aastal naiste suurmeistri nimetuse.'